CELEX: 22012D0182
Language: sk
Date: 2012-09-28 00:00:00
Title: Rozhodnutie Spoločného výboru EHP č. 182/2012 z  28. septembra 2012 , ktorým sa mení a dopĺňa príloha XIX (Ochrana spotrebiteľa) k Dohode o EHP

13.12.2012   
            
            
               SK
            
            
               Úradný vestník Európskej únie
            
            
               L 341/36
            
         ROZHODNUTIE SPOLOČNÉHO VÝBORU EHP
   č. 182/2012
   z 28. septembra 2012,
   ktorým sa mení a dopĺňa príloha XIX (Ochrana spotrebiteľa) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Príloha XIX k dohode bola zmenená a doplnená rozhodnutím Spoločného výboru EHP č. 109/2012 z 15. júna 2012 (1).
            
         
               (2)
            
            
               Nariadenie Európskeho parlamentu a Rady (EÚ) č. 954/2011 zo 14. septembra 2011, ktorým sa mení a dopĺňa nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa (2), sa má začleniť do Dohody o EHP.
            
         
               (3)
            
            
               Príloha XIX k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Do bodu 7f [nariadenie Európskeho parlamentu a Rady (ES) č. 2006/2004] v prílohe XIX k Dohode o EHP sa dopĺňa táto zarážka:
   
               „—
            
            
               
                  32011 R 0954: nariadenie Európskeho parlamentu a Rady (EÚ) č. 954/2011 zo 14. septembra 2011 (Ú. v. EÚ L 259, 4.10.2011, s. 1).“
            
         Článok 2
   Znenie nariadenia (EÚ) č. 954/2011 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 29. septembra 2012 pod podmienkou, že Spoločnému výboru EHP boli predložené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 270, 4.10.2012, s. 31.
   
      (2)  Ú. v. EÚ L 259, 4.10.2011, s. 1.
   
      (3)  Ústavné požiadavky neboli oznámené.